**Cwrs Uwch - Uned Gyfoes**

**Busnesau Cymreig**

**Geirfa**

|  |  |
| --- | --- |
| arfbais (arfbeisiau) *coat(s) of arms*  cragen las *mussel(s)*  (cregyn gleision)  gwinllan(nau) *vineyard(s)*  gwinwydden *vine(s)*  (gwinwydd)  perllan(nau) *orchard(s)*  wystrysen (wystrys) *oyster(s)* | beudy (beudai/bydái) *cowshed(s)*  cimwch (cimychiaid) *lobster(s)*  cyfarwyddwr (-wyr) *director(s)*  cynaeafwr (-wyr) *harvester(s)*  cynhwysyn (cynhwysion) *ingredient(s)*  cynnyrch (cynhyrchion) *produce*  gwactod(au) *vacuum(s)*  gwlân(oedd) *wool(s)*  heli *brine/seawater*  patrwm (patrymau) *pattern(s)*  pennill (penillion) *verse(s)*  perchennog (perchnogion) *owner(s)* |
| cyfanwerthu *to sell wholesale*  ffynnu *to thrive/to flourish*  tewychu *to thicken/*  *to concentrate* | cynhenid *native*  dedwydd *happy/contented*  llonydd *still*  pefriog *sparkling*  rhosliw *rosé*  tymhorol *seasonal* |

|  |  |
| --- | --- |
| dŵr croyw *fresh water* | tro ar fyd *change in circumstances* |

**Cyflwyniad**

Mae llawer o fusnesau bach sy’n cynhyrchu pethau yng Nghymru yn defnyddio’r Gymraeg wrth farchnata eu cynnyrch neu yn eu gwaith o ddydd i ddydd. Yn yr uned hon, byddwch chi’n cael cyflwyniad i ambell un o’r busnesau hyn a’r bobl sy’n gyfrifol amdanyn nhw ac yn trafod pa gynnyrch Cymreig dych chi’n eu prynu.

**Gwylio a Gwrando – Eifion Griffiths, Melin Tregwynt**



Mae Eifion Griffiths yn un o Gyfarwyddwyr Melin Tregwynt – melin wlân sydd wedi’i lleoli ger arfordir Sir Benfro rhwng Abergwaun a Thyddewi. Byddwch chi’n gweld clip fideo ble mae Eifion Griffiths yn siarad am y busnes.

1. Mae Eifion yn siarad yn nhafodiaith Sir Benfro. Cyn gwylio’r clip, edrychwch ar y geiriau canlynol sy’n rhan o’r dafodiaith honno. Dych chi’n deall y geiriau hyn? Beth sy’n cael ei ddefnyddio yn eich ardal chi?

**wedd**

**treial**

**dou**

**newi**

**gwahanieth**

**(fel ansoddair)**

**heddi**

**dŵad**

Wrth i chi wylio’r clip am y tro cyntaf, gwrandewch am y geiriau uchod.

1. Rhestrwch gymaint o’r lleoedd y mae Eifion yn eu henwi ag y gallwch yn y tabl isod:

|  |  |
| --- | --- |
| Tref yn Sir Benfro: |  |
| Gwlad yn hemisffer y de: |  |
| Gwlad arall yn hemisffer y de: |  |
| Y wlad hon |  |
| Gwlad fawr yng Ngogledd America |  |
| Y cyfandir hwn |  |
| Gwlad o ynysoedd yn y Dwyrain Pell |  |
| Gwlad fwyaf poblog y byd |  |

Ar ôl i chi wylio’r clip eto, trafodwch pam mae Eifion yn enwi’r lleoedd hyn.

Wedi gwylio’r fideo unwaith eto, trafodwch y cwestiynau canlynol gyda’ch partner:

1. Pa ddau newid mawr ddigwyddodd i’r felin yn 1912?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Faint o bobl leol sy’n gweithio ym Melin Tregwynt?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Defnydd gyda pha fath o batrymau sy’n gwerthu orau ar hyn o bryd?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Siaradwch**

* Oes gennych chi unrhyw gynnyrch Cymreig yn eich cartref chi? Ydych chi’n prynu cynnyrch Cymreig fel anrhegion?
* Dwedodd Eifion fod pobl yn **lico gwybod** o ble mae rhywbeth wedi dod. Beth dych chi’n hoffi ei wybod am ddillad neu nwyddau i’r tŷ cyn i chi eu prynu nhw?
* Dwedodd Eifion hefyd fod hen batrymau **wedi dŵad nôl yn boblogaidd**. Oes gennych chi unrhyw beth hen ffasiwn sydd wedi dod nôl yn boblogaidd? Dych chi’n dilyn ffasiwn neu’n cadw at yr un steil er bod y ffasiwn yn newid?

**Caru Canu**

Mae patrymau Melin Tregwynt i’w gweld yn y cefndir yng nghyfres S4C – *Caru Canu*. Cyfres o fideos wedi’u hanimeiddio sy’n cyflwyno caneuon Cymraeg i blant ydy *Caru Canu*.

Edrychwch ar drydedd bennod *Caru Canu* sy’n cyflwyno’r gân *Un a Dwy a Thair* ar [*S4C Clic*](https://www.s4c.cymru/clic/programme/802028004). Ar ôl i chi wylio, ceisiwch gofio a chanu’r pedwar pennill i’r gân sydd ar y rhaglen.

Wedyn, ffurfiwch benillion newydd i’r gân i gyfri’r canlynol (cofiwch y bydd angen i chi ddewis ansoddair addas ar gyfer diwedd y pennill):

|  |  |  |  |
| --- | --- | --- | --- |
| gwartheg | teirw | defaid | caeau |
| drysau | pysgod | tatws | ffrwythau |

**Darllen – Halen Môn**

Mae’r darn darllen sy’n dilyn yn rhan o sgwrs gydag **Alison Lea-Wilson** o wefan Wales.com. Alison a’i gŵr David sefydlodd fusnes Halen Môn.

1. Cyn darllen y sgwrs, gweithiwch gyda phartner i gysylltu’r geiriau a’r ymadroddion isod gyda’r diffiniadau cywir:

**cynhwysion**

**llanw**

**ffordd o fesur eich effaith ar yr amgylchedd**

**yn newid llawer ar adegau gwahanol o’r flwyddyn**

**gwneud rhywbeth yn fwy trwchus neu dynnu dŵr allan ohono**

**dŵr y môr yn codi ac yn gostwng**

**ôl-troed carbon**

**cynaeafwr**

**heli**

**cyfanwerthu**

**dŵr croyw**

**tewychu**

**tymhorol**

**dŵr ffres heb halen ynddo**

**gwerthu nwyddau i fusnesau eraill fydd yn eu gwerthu i’r cyhoedd**

**dŵr hallt / dŵr y môr**

**elfennau gwahanol sy’n mynd i mewn i rysáit neu bryd bwyd**

**rhywun sy’n casglu cnwd pan mae’n barod**

**Gwneud Halen ym Môn**

**Beth ddenodd chi i Gymru?**

Fe ddois i i [Brifysgol Bangor](https://www.bangor.ac.uk/) gyda fy nghariad ar y pryd – fy ngŵr bellach – David, ddeugain mlynedd yn ôl. Fe wnaethon ni ychwanegu at ein hincwm fel myfyrwyr drwy dyfu wystrys a chregyn gleision, a datblygodd hynny’n fusnes **cyfanwerthu** bwyd môr. Byddai pobl yn arfer prynu cimychiaid byw oddi wrthym, ac roedd diddordeb ganddyn nhw mewn edrych arnyn nhw yn y tanciau, felly fe sefydlon ni acwariwm a drodd yn ei dro’n [Sw Môr Môn](https://www.angleseyseazoo.co.uk/). Fe wnaethon ni hynny’n ddigon dedwydd am 15 mlynedd.

**Sut dechreuodd y gwaith o wneud halen?**

Mae’r busnes ymwelwyr yn **dymhorol** iawn. Roedden ni’n gwneud yn dda iawn dros fisoedd yr haf, ond roedden ni eisiau parhau i gyflogi’r staff dros y gaeaf. Felly fe ddechreuon ni edrych am bethau eraill i’w gwneud gyda dŵr y môr, ac fe feddylion ni am halen o’r môr. Yn 2007 fe werthon ni’r sw i ganolbwyntio ar halen, ac yn 2015 fe adeiladon ni ein ffatri halen newydd a’r ganolfan ymwelwyr.

**Pam mae Afon Menai gystal ar gyfer gwneud halen?**

Mae’n lân iawn. Does dim diwydiant trwm na llongau mawr yma. Ac mae gennym ni **lanw** grymus iawn sy’n golchi drwodd ddwywaith y dydd, felly mae ’na ddŵr glân i dynnu arno bob amser.

**Sut byddwch chi’n troi’r dŵr yn halen?**

Byddwn ni’n pwmpio’r dŵr i mewn i’n hystafell beiriannau ac mae’n cael ei **dewychu** drwy’i gynhesu mewn gwactod. Yna rydym ni’n rhoi’r **heli** mewn tanciau crisialu ac mae rhagor o’r **dŵr croyw**’n cael ei yrru allan ar ffurf ager. Pan fydd yr heli’n mynd mor gryf nad yw’n gallu dal rhagor o halen, mae’r halen yn dechrau troi’n grisialau. Bob bore bydd y **cynaeafwyr** halen yn dod i mewn ac yn codi’r crisialau allan, yn eu golchi, eu sychu a’u pacio, felly mae popeth yn cael ei wneud â llaw. Mae’r rhan fwyaf o’n staff ni’n bobl leol sy’n siarad Cymraeg; rydym ni’n gweld ein hunain fel rhan o’r gymuned. Rydym ni’n prynu’n lleol gymaint ag y gallwn ni, i dorri’n ôl ar ein **hôl troed carbon**.

**Ble rydych chi’n gwerthu eich halen?**

Mae’n cael ei ddefnyddio ledled y byd. Rydyn ni’n gwerthu i’r Undeb Ewropeaidd, Gogledd America, Awstralia, Japan, y Dwyrain Canol – ble bynnag y bydd pobl yn gwerthfawrogi **cynhwysion** da. Rydym ni’n gweithio gyda chogyddion enwog fel Heston Blumenthal a Gordon Ramsay, a bwytai lleol fel [Marram Grass](https://www.themarramgrass.com/) a [Dylan’s](https://www.dylansrestaurant.co.uk/)hefyd. Ein cigydd lleol ym Mhorthaethwy oedd ein cwsmer cyntaf, ac mae’n dal yn gwsmer, sy’n hyfryd.

Hawlfraint y Goron © Wales.com



1. Beth yw arwyddocâd y creaduriaid a’r bobl ganlynol yn hanes busnesau Alison a David?

|  |  |
| --- | --- |
| wystrys a chregyn gleision |  |
| cimychiaid |  |
| twristiaid/ymwelwyr |  |
| pobl leol sy’n siarad Cymraeg |  |
| Heston Blumenthal a Gordon Ramsay |  |
| cigydd Porthaethwy |  |

1. Llenwch y bylchau yn y brawddegau canlynol (heb edrych yn ôl ar y darn!)
2. Fe wnaethon ni \_\_\_\_\_\_\_\_\_\_\_\_\_\_ \_\_\_\_ ein hincwm fel myfyrwyr \_\_\_\_\_\_\_\_\_ dyfu wystrys a chregyn gleision.
3. Roedden ni’n gwneud yn dda iawn \_\_\_\_\_\_ \_\_\_\_\_\_\_\_\_\_\_\_\_\_ \_\_\_ haf, ond roedden ni eisiau \_\_\_\_\_\_\_\_\_\_\_\_ \_\_ gyflogi’r staff dros y gaeaf.
4. Mae gennym ni \_\_\_\_\_\_\_\_ grymus iawn sy’n golchi drwodd \_\_\_\_\_\_\_\_\_\_\_\_\_\_\_\_ \_\_ dydd.

ch. Mae popeth yn \_\_\_\_\_\_\_ \_\_\_ \_\_\_\_\_\_\_\_\_ â llaw.

1. Rydym ni’n prynu’n lleol \_\_\_\_\_\_\_\_\_\_\_ \_\_\_ \_\_ \_\_\_\_\_\_\_\_\_\_\_ ni.
2. Ystyriwch yr ymadrodd **Rydym ni’n prynu’n lleol gymaint ag y gallwn ni** eto. Meddyliwch am bethau eraill y gallech chi eu dweud yn lle “prynu’n lleol” mewn gwahanol gyd-destunau:

Dyn ni/Dan ni’n... .. gymaint ag y gallwn ni.

neu Dw i’n... ..gymaint ag y galla i.

Dewch o hyd i ddau ymadrodd arall yn y darn y gallwch chi eu defnyddio i siarad am bethau gwahanol.

1. Gyda’ch partner, ceisiwch ail-greu’r sgwrs – un partner i ofyn y cwestiynau a’r llall i geisio rhoi’r atebion roddodd Alison Lea-Wilson. Peidiwch â phoeni am gael yr atebion i gyd yn yr un geiriau yn union, ond ceisiwch roi’r un wybodaeth.

Dyma’r cwestiynau i chi eto:

1. **Beth ddenodd chi i Gymru?**
2. **Sut dechreuodd y gwaith o wneud halen?**
3. **Pam mae Afon Menai gystal ar gyfer gwneud halen?**

**ch. Sut byddwch chi’n troi’r dŵr yn halen?**

1. **Ble rydych chi’n gwerthu eich halen?**

**Gwrando – Richard Huws, Pant Du**

Richard Huws ydy un o berchnogion busnes gwinllan a pherllan Pant Du yn Nyffryn Nantlle, Gwynedd. Byddwch chi’n clywed rhan o sgwrs Richard gyda Beti George o raglen Beti a’i Phobol BBC Radio Cymru.

Cyn gwrando, ceisiwch lenwi’r grid canlynol gyda’r geiriau cywir sy’n gysylltiedig â chynhyrchu gwin a seidr:

|  |  |  |
| --- | --- | --- |
| **Y ddiod** | **Gwin** | **Seidr** |
| Y ffrwythau sy’n cael eu defnyddio i wneud y ddiod fel arfer |  |  |
| Y planhigyn y mae’r ffrwythau yn tyfu arno (unigol) |  |  |
| Yr enw lluosog ar gyfer y planhigion hyn |  |  |
| Y darn o dir lle mae’r planhigion yn tyfu (unigol) |  |  |
| Yr enw lluosog ar gyfer y darnau hyn o dir |  |  |

1. Wrth wrando ar ran gyntaf y sgwrs am y tro cyntaf, gwrandewch am yr enwau lleoedd canlynol gan roi ✓ pan fyddwch chi’n eu clywed (bydd rhai o’r enwau i’w clywed fwy nag unwaith, felly gallwch roi mwy nag un ✓):

|  |  |
| --- | --- |
|  | **✓** |
| Y Gogledd |  |
| Y De |  |
| Tal-y-sarn |  |
| Pen-y-Groes |  |
| Pant Du |  |
| Llanllyfni |  |
| Clynnog |  |
| Seland Newydd |  |

1. Wrth gyflwyno Richard, mae Beti George yn dweud “**Daeth sawl tro ar fyd i’w ran**”. Dych chi’n deall ystyr yr ymadrodd hwn? Rhowch y ffurfiau cywir ar yr ymadrodd **Daeth tro ar fyd i’w ran** yn y blychau isod:

Daeth tro ar fyd i \_\_\_\_ \_\_\_\_\_\_\_\_\_ i

Daeth tro ar fyd i \_\_\_\_ \_\_\_\_\_\_\_\_\_ di

Daeth tro ar fyd i \_\_\_\_ \_\_\_\_\_\_\_\_\_ hi

Daeth tro ar fyd i \_\_\_\_ \_\_\_\_\_\_\_\_\_ ni

Daeth tro ar fyd i \_\_\_\_ \_\_\_\_\_\_\_\_\_ chi

Daeth tro ar fyd i \_\_\_\_ \_\_\_\_\_\_\_\_\_ nhw

1. Wedi gwrando ar y darn eto, trafodwch gyda’ch partner pa dri tro ar fyd a ddaeth i ran Richard y mae Beti’n sôn amdanynt?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Wedyn, trafodwch unrhyw dro ar fyd sydd wedi dod i’ch rhan chi.

1. Mae Beti hefyd yn dweud bod “**y busnes yn ffynnu**”. Dych chi’n deall ystyr y gair **ffynnu**? Meddyliwch am ddau beth arall y gallwch chi ddweud eu bod yn ffynnu ar hyn o bryd?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Wedi gwrando ar y darn unwaith eto, trafodwch y cwestiynau canlynol gyda’ch partner:

1. Edrychwch eto ar enwau’r pentrefi sydd yn y tabl yng nghwestiwn 1. uchod. Pa un o’r pentrefi hyn oedd ddim yn bodoli pan gafodd ffarm Pant Du ei hadeiladu?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pam mae lleoliad Pant Du yn arbennig o addas ar gyfer Richard a’i wraig?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pam mae’r daith i Seland Newydd yn bwysig yn hanes y busnes?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Sut mae’r adeiladau canlynol ym Mhant Du yn cael eu defnyddio erbyn hyn:
2. Yr hen ffermdy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Yr hen feudy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Adeilad newydd \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sut mae hyn yn wahanol i’r cynllun oedd gan Richard ar ddechrau’r prosiect a pham?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Wrth wrando ar ail ran y sgwrs am y tro cyntaf, gwrandewch am yr enwau lleoedd canlynol gan roi ✓ pan fyddwch chi’n eu clywed (bydd rhai o’r enwau i’w clywed fwy nag unwaith, felly gallwch roi mwy nag un ✓):

Sylwch hefyd ar sut mae Richard yn dweud y gair “afalau”.

|  |  |
| --- | --- |
|  | **✓** |
| Cymru |  |
| Dyffryn Nantlle |  |
| De Lloegr |  |
| Henffordd (yr enw Saesneg glywch chi) |  |
| Caerloyw (yr enw Saesneg glywch chi) |  |
| Dyfnaint |  |
| Bangor |  |

Gwrandewch ar y darn eto a thrafodwch pam mae Richard yn sôn am y lleoedd hyn wrth siarad am ddatblygiad y busnes.

1. Rhowch ✓ i ddangos pa rai o’r planhigion canlynol sydd wedi ffynnu ym Mhant Du a thrafodwch pam mae rhai mathau o blanhigion wedi ffynnu a rhai eraill wedi methu:

|  |  |
| --- | --- |
|  | **Ffynnu (✓)** |
| Gwinwydden Rondo |  |
| Gwinwydden Regent |  |
| Gwinwydden Bacchus |  |
| Coed afalau seidr traddodiadol |  |
| Coed afalau cynhenid Cymreig |  |

1. Rhowch ✓ i ddangos pa fathau o win sydd wedi cael eu cynhyrchu ym Mhant Du ym mhob un o’r blynyddoedd canlynol:

|  |  |  |  |  |  |
| --- | --- | --- | --- | --- | --- |
|  | 2007 | 2010 | 2011 | 2012 | bob blwyddyn ers 2012 |
| Gwin Gwyn |  |  |  |  |  |
| Gwin Coch |  |  |  |  |  |
| Gwin Rhosliw |  |  |  |  |  |
| Gwin Pefriog |  |  |  |  |  |

**Siaradwch**

Mae Pant Du yn un o nifer o fusnesau bach sy’n cynhyrchu diodydd alcoholaidd sydd wedi datblygu yng Nghymru yn ddiweddar.

* Dych chi’n gyfarwydd â’r busnesau hyn a’u cynnyrch? Oes rhai yn eich ardal chi?
* Dych chi’n yfed gwin/cwrw/seidr y cwmnïau hyn neu wedi rhoi cynnig ar rai ohonyn nhw?
* Dych chi’n ceisio prynu bwyd a diod lleol neu Gymreig yn rheolaidd? Ble dych chi’n eu prynu nhw? Oes digon ar gael ble dych chi’n siopa?
* Dych chi’n fodlon talu mwy am gynnyrch Cymreig neu leol?
* Ydy gweld y Gymraeg ar labeli yn eich denu chi i brynu cynnyrch?